stanford-oval/wikipedia huggingface dataset:
שיטת החילוקים
כללי השיטה

עיקרי השיטה הם:
עיון ודקדוק במבנה הסוגיא וסידורו, בעלי הפלפול טענו שהעריכה של הספרות התלמודית התבצעה בצורה מופתית לכן כל נקודה נמצאת במיקום המיטבי ולכן אפשר לשאול מדוע הקושיא מופיעה דווקא כאן, ולא במקום אחר. או מדוע הקושיא השנייה אחרי הראשונה ולא להפך, וכן בתירוצים.
דיוק ועיון במשמעות המדויקת של המינוח התלמודי, כמו סגנון הלשון - יתורי הלשון - ואפילו אותיות שמיותרות לכאורה.
בסוגיות שיש שם מקשן או הווה אמינא, יש לשוב ולבחון מה חשב המקשה כשהציג את שאלתו שהרי הוא ידע מראש התשובה הפשוטה שניתנה.
לראות בכל דבר ודבר מהו החידוש היוצא ממנו, כי לא כתבו דברים פשוטים, שהלומד יכול לעלות עליהם מכוחות עצמו.
בכל סוגיא תלמודית או פירושי הראשונים יש הסבר נוסף ששללו, ותפקיד המעיין הוא להבין מדוע נשמר המפרש מלהעלות את הפירוש החלופי.
'
בנוסף התפתחו סוגי קושיות שנקראו על שם הישיבות בהן הם נוצרו. כך לדוגמה, "נירנברגר" היא קושיה המתעוררת כאשר התלמוד מקשה ממקור אחד נגד אחר, אך מתעלם מכך שקיים מקור נוסף המניח הנחת יסוד שונה. דוגמה ל"פלפול נירנברגר" ניתן למצוא בסוגיית ריבית, שבה קיימת מחלוקת בין שני אמוראים (רבי אלעזר ורבי יוחנן), האם ריבית קצוצה נלקחת בכוח מהמלווה, או שההלוואה וההתחייבות לריבית בעינן עומדות ובית-דין אינם מתערבים. התלמוד מקשה על אמוראים אלה משתי ברייתות שונות, מהאחת מוכח כי חלה חובת השבה ומהאחרת מוכח כי אין חובת השבה. פלפול נירנברגר יקשה על סוגיה זו: אם התלמוד ידע מראש על קיומן של שתי הברייתות, מדוע הוא הביא בתחילה רק אחת מהן כדי להקשות, והעלים את השנייה?! בסוג זה של קושיות, התאפיין בין השאר הפלפול הנירנברגאי. סוג נוסף של פלפול נירנברגר נוצר כאשר אמורא מקשה שאלה על שתי שיטות, והפלפול מחפש שיטה שלישית שתתאים לעמדת האמורא השואל[דרושה הבהרה].
סוג נוסף הוא "רגנסבורגר", אשר הרב מרדכי מארדוש, מחבר הביאור על חידושי המהר"ם שיף, מגדיר אותו כך: "רעגשבורג היינו כשחוזר בעל האיבעיא ומקשה על הפשיטות מברייתא; קשה, מאי מיבעיא ליה – הא ידע הברייתא!"; כלומר, מצב בו אדם שואל שאלה, ולאחר שנענה, הוא מוכיח ממקורות כאחד הצדדים, כך שעולה תמיהה מדוע שאל אם ידע את המקור שהוא עצמו הביא.
סוגי קושיות נוספות הם "אויסברנגר", קושיה שנוצרת במקרה שהגמרא מקשה על דברי אמורא ממקור תנאי, ומצטטת גם את תחילת המשנה, למרות שמספיק לצטט את סוף המשנה בשביל להקשות על דברי האמורא. במקרה ההפוך קיימת קושיה בשם "פירברנגר", שמנסה לברר מדוע הגמרא ציטטה את סוף המשנה, הרי מספיק לצטט רק את תחילתה בשביל הקושיה, התירוץ בדרך כלל היה, שגם החלק השני של המשנה יוצר קושיה על האמורא, או שלולי הציטוט שלו, היה ניתן לתרץ את הקושיה באופן מסוים. השל"ה התנגד לתירוצים אלו וסבר שהתירוץ הפשוט הוא, שמכיוון שהגמרא ציטטה חלק מהמשנה, אגב כך ציטטה את כולה, כדי ללמד את הקוראים הלכות נוספות.
הסוג המוכר ביותר של חילוקים הוא "בלוסר", שנוצר כאשר הגמרא מניחה הנחה, ולאחריה שואלת שאלה, למרות שהשאלה יכולה להישאל גם בלי הנחת היסוד. ה"בלוסר" ("בלא זאת" בהגיה אשכנזית) היא קושיה מדוע הגמרא הייתה צריכה הרי להניח את ההנחה, הרי הקושיה קשה גם בלעדיה? והתירוץ מסביר למה לא קשה ללא הנחה. רבי יאיר חיים בכרך טען שהאמרה "חזור חזור ואל תצטרך לבלזור" מדברת על הבלוסר ולא על צמח הבלדור.
עיקר ההתמקדות של השיטה הוא בחלק הטכני והפורמלי של ההלכה, בלא התבוננות בגדרי הדין וסברות וטעמי ההלכות. השיטה לא חותרת ל"אסוקי שמעתתא אליבא דהלכתא", ועל כן היא גררה ביקורת חריפה.
הצדקת הדרך

המעיינים הניחו שהספרות הרבנית כתובה בצורה מושלמת – שלימות זו נובעת מרוח הקודש ששרתה על החכמים, וממעלתם האינטלקטואלית, כמו שמציג זאת של ר' יוחנן טריוויס רבה של פריז בסוף המאה ה-14:
וכמו שחשבתי בימי חרפי על דיקדוקים יפלפלו חריפים על לשון יתור תנאים, גם על מפרשים על פרש"י כל אחד יפרש לדעתו מדלא קאמר הכי ומדלא קאמר הכי, ש"מ דעתו כך, והעליתי על לבי שעל כל פנים אם חשב הכותב בלשונו אם אומר כך יטעו וכך יטעו אבל כך אין לטעות, קודם שחשב כל זה יותר בקל היה מפרש להדיא. אלא ודאי המפרש והלמדנים לשם שמים יבא דבריהם ודעתם בפיהם הפסק אמיתי ברוח הקדש, ואחרי שכן בא להם האמת בדבור היותר שלם בלי חיסרון, וכן המעיינין מעמיקים ביושר הלשון והיתורים ושינויי הלשון יגיד שהפירוש והדעת כך, דאל"כ הלשון חסר
וכן הרב יצחק חיות הכותב בהקדמת ספרו פני יצחק בשבח שיטת החילוקים, ותוקף את מתנגדי שיטת החילוקים, ובלשונו המליצית הוא כותב בין היתר: ”"האמנם ממחצב קודש מחצבתו, הוחצב חדוד חילוק פלפול אשכנזי, טוב ויפה בעתו, ואין מי שלועג ומואס בו, ללאו או לחלק בחילוק יצא ויבא, להוציא לעז על חכמי קדמאי ובתראי בניבו, אין זה אלא מי שאיננו בקי בו ובטיבו, הדיוט לא ידע נתיבו".”
בנוסף ראשי הישיבות רצו לפתח את יכול ההבחנה והעיון של התלמידים, ולשם כך התירו לומר אפילו חילוקים שאינן נכונים, בהתבסס על דברי התלמוד "ורבה נמי לחדודי לאביי הוא דבעי".
ביקורת על השיטה

במאה החמש עשרה יצאו רבים נגד שיטה זו חלקם באופן עקיף ובהתייחס לצורך "אסוקי שמעתא אליבא דהלכתא", וחלקם התנגדו באופן ישיר כאשר ראו את תוצאותיה של השיטה בקהילותיהם שהובילה להספק לימוד דל, לעיסוק ממושך בנושאים מצומצמים ולעיוותים אינטלקטואליים.
בין המתנגדים לשיטה היו גדולי האחרונים כמו המהר"ל מפראג, רבי שלמה לוריא (מהרש"ל), רבי ישעיה הלוי הורוביץ (מחבר ספר השל"ה) החת"ם סופר ואחרים. המהר"ל מפראג כתב: ”אך הטיפשים בארצות אלו דרכיהם הפך זה. מלמדים עם הנער מקרא מעט... ויש שמעתיקין אותו אל הגמרא מיד. יצפצף הנער בקול דברים בלבד ותמונת הפשט לא ידע להבין אף דבר מה ממנו... ויכלו בהבל ימיהם ושנתם בבהלה לעסוק בפלפול של הבל".
גם אלו שהלכו בדרך החילוקים הסתייגו בשימוש בה בפסיקה ההלכתית. כבר מהר"י ברונא, שהיה ראש הישיבה ברגשנבורג כותב על דרך לימוד זאת שיש להזהר מלפסוק הלכה על פיה:”כשאנו מפלפלים ולומדים חריפות כמו בזמן התוספות. אז אנו רגילין למשקל ולמטרח בדקדוקים ובחלוקים דקים במיעל פילא בקופא דמחטא, אבל לפסוק הדין או להתיר איסורין אין לפסוק הדין ואין להתיר האיסור אלא בראיות ברורות מלובנות ומחוורות מתוך פשטי סוגיה דשמעתתא ולא מתוך הדקדוק כהאי”
כמו כן הרב יואל סירקיש בעל הב"ח כותב בהקדמתו לספרו על הטור, נגד ספר הרב יהושע פלק כץ בעל הסמ"ע על שמביא דברים שמיועדים רק ללימוד בישיבה לחידוד התלמידים ולא כדרך לפסיקת הלכה וכדבריו "כי רובי תורותיו בפלפולו לפרק הקושיות והדקדוקים בלשונות, גם כי אינו אמת".
לקריאה נוספת

דב רפל, הוויכוח על הפלפול, דביר, 1980.
הרב חנוך ארנטרוי, עיונים בדברי חז"ל ובלשונם, עמ' רפ"א, מוסד הרב קוק, תשל"ח.
הרב שלמה גרינשפאן, מלאכת מחשבת חלק א'. לונדון תשט"ו. (ארבעים עמודים ראשונים).
מרדכי ברויאר, 'עליות הפלפול והחילוקים בישיבות אשכנז, בתוך ספר הזיכרון לר' יחיאל יעקב ויינברג.
חיים זלמן דימיטרובסקי, "על דרך הפלפול", ספר היובל לכבוד שלום בארון, האקדמיה האמריקנית למדעי היהדות, ירושלים 1975. (להורדה)
שלמה זלמן הבלין, "המפנה בדרכי הלימוד של ה"פלפול" האשכנזי והספרדי", סידרא לד (תשפ"ב). (להורדה)
ישראל מ' תא-שמע, "תוספות גורניש" – מהותן ויחסן אל שיטות ה"פלפול" וה"חילוקים", בתוך "סיני", כרך סח, ירושלים תשל"א, עמ' קנג-קסא
ישראל מ' תא-שמע, ידיעות חדשות על תוספות גורניש ועניינן, רמת גן תשל"ו, עמ' 79–90.
ישראל מ' תא-שמע, תוספות גורניש, בתוך: הספרות הפרשנית לתלמוד - ב', הוצאת מאגנס תשס"ג, עמ' 130–137
הרב אהרן גבאי, תוספות גורניש הארוכים למסכת כתובות, 'תבונות', עמ' ט'-מ', באתר Academia.edu
הרב אברהם חבצלת והרב ישראל פלס, ממשיכי בעלי התוספות - תוספות גורניש, ירחון תורני - מכון ירושלים, מוריה רט-רי (שנה יח ה-ו), באתר אוצר החכמה
הערות שוליים

↑  שלם יהלום, הפלפול: עדויות ראשונות, תרביץ פ"ד, חוברת ד', תשע"ו, עמ' 543–574
↑  הסוגיה מופיעה בתלמוד בבלי, מסכת בבא מציעא, דף ס"א, עמוד ב'; ראו גם בחידושי המהר"ם שיף שם, המתייחס לסוגיה זו כאל "פלפול נירנברגר".
↑  בבאור הרב מרדכי מארדוש על חידושי המהר"ם שיף, מסכת שבת, דף קט"ו, ב'.
↑  עליו על פירברנגר ועל בלוסר ראה, הרב יוסף שלמה מאיר, אויגסבורגר או אויסברענגר, כתב העת ירושתנו, כרך ח, עמ' רמא-רנד, בני ברק תשע"ה
↑  בתרגום מילולי הוא ביידיש קדומה "הבאה מושלמת" הפירוש של פירברנגר הוא "הבאת ההתחלה"
↑  קושיה מסוג זה מופיעה בחידושי הצל"ח, מסכת חולין, דף נ"ב, עמוד ב'
↑  קושיה מסוג זה מופיע בספרו של ראנ"ה שפיץ, מלא רצון חלק ב דף צז טור ג מהדו' פפד"מ ת"ע
↑  מקור דבריו הוא מדברי רבי יצחק דיליאון המובא בספרו של רבי שמואל אבן גיר כללי שמואל דף ו ע"ב במהדו' ונציה שפ"ב - https://hebrewbooks.org/pdfpager.aspx?req=20305&st=&pgnum=13
↑  נכתב גם בלא זאת, בל"ז, בלא זעהער
↑  הועתק מכתב ידו על ידי רמ"ד וויסמנדל בראש ספר קיקיון דיונה נייטרא תרצ"ד
↑  תלמוד בבלי, מסכת ברכות, דף ל"ג, עמוד ב'
↑  גור אריה על התורה, ספר דברים, פרשת ואתחנן (עמ' מ'-מ"א), הוצאת "יהדות", תשל"ב.
↑  שו"ת מהר"י ברונא, סימן כ"ט.
עבדאללה חליחל

עבדאללה חליחל (בערבית: عبد الله حليحل; נולד ב-11 בינואר 2001) הוא כדורגלן ערבי-ישראלי המשחק בעמדת החלוץ בבני סכנין.
קריירה

חליחל התחיל לשחק כדורגל בגיל 12 בקבוצת הילדים של מכבי חיפה וכעבור שנה הצטרף לעירוני קריית שמונה. ב-28 בדצמבר 2019 ערך את הופעת הבכורה שלו בקבוצה הבוגרת בהפסד 2-1 למכבי חיפה, בה גם כבש את שער הבכורה שלו בקבוצה. בעונתו הראשונה בקבוצה כבש 3 שערים ב-7 הופעות סך הכל.
ב-7 באוגוסט 2021 חתם בא-נסר (דובאי) מליגת העל של איחוד האמירויות הערביות תמורת 300 אלף אירו. ב-19 באוגוסט ערך את הופעת הבכורה שלו בקבוצה בהפסד 3-0 לעג'מאן. ב-2 בפברואר 2022 הושאל להפועל נוף הגליל. בסיום העונה נוף הגליל ירדה לליגה הלאומית וחליחל עזב את נוף הגליל.
ב-27 בספטמבר 2022 חתם במ.ס. כפר קאסם ובמהלך העונה חתם בהפועל אשדוד עמה רשם ירידת ליגה שנייה ברציפות, הפעם לליגה א'.
ב-23 בנובמבר 2023 חזר לליגת העל וחתם בבני סכנין.
הערות שוליים

↑  יגאל גולדשטיין, ‏חבר חדש לסבע: חליחל חתם באל נאסר לשנתיים, באתר ערוץ הספורט, 7 באוגוסט 2021
↑  יגאל גולדשטיין, ‏עבדאללה חליחל חתם בהפועל נוף הגליל, באתר ערוץ הספורט, 2 בפברואר 2022
↑  אורי שמיר, עבדאללה חליחל חתם במ.ס כפר קאסם, באתר דאבל פס, 27 בספטמבר 2022
↑  דורון בן דור, ‏עבדאללה חליחאל חתם לעונה אחת בבני סכנין, באתר ONE‏, 23 בנובמבר 2023
קוטקה

ערך זה עוסק בעיירה ומועצה אזורית בפינלנד. אם התכוונתם לאביזר לבוש לפין, ראו .
| --- | --- |
סמל קוטקהסמל קוטקה
מבט לעיירה
מבט לעיירה
 מדינה:  פינלנד פינלנד
 אזור:  קימנלאקסו
 ראש העיר:  אסה סירוויה
 רשות מחוקקת:  מועצת העיר קוטקה 
 שפה רשמית:  פינית 
 תאריך ייסוד:  1879
 שטח:  949.74 קמ"ר
 אוכלוסייה:  ‏
  ‑ בעיירה:  50,477 (29 בפברואר 2024)
  ‑ צפיפות:  202.18 נפש לקמ"ר (2013)
 קואורדינטות:  60°28′0″N 26°56′30″E﻿ / ﻿60.46667°N 26.94167°E﻿ / 60.46667; 26.94167
 אזור זמן:  UTC +2
 www.kotka.fi
  מפת מיקום  מפה מפורטת   (למפת פינלנד מוגדלת) הלסינקי רובניימי אואולו קאיאני יואנסו קואופיו מיקלי סייניוקי קוקולה ואסה טמפרה ייבסקילה פורי טורקו לאפנראנטה לאהטי המנלינה מרייהאמן רוסיה שוודיה נורווגיה המפרץ הבוטני  המפרץ הפיני  הים הבלטי קוטקה(למפת פינלנד רגילה) הלסינקי רובניימי אואולו קאיאני יואנסו קואופיו מיקלי סייניוקי קוקולה ואסה טמפרה ייבסקילה פורי טורקו לאפנראנטה לאהטי המנלינה מרייהאמן רוסיה שוודיה נורווגיה המפרץ הבוטני  המפרץ הפיני  הים הבלטי קוטקה  he tabBackground:;tabBorder:#aaa;defaultTab:0;
 
קוטקה (בפינית: Kotka, מילולית: עיט) היא עיירה ומועצה אזורית בפינלנד. העיירה נמצאת על חוף מפרץ פינלנד, בשפך הנהר קימי, באי קוטקנסארי.
שטח המועצה האזורית הוא 949.74 קמ"ר, שמתוכם 678.45 קמ"ר הם גופי מים. אוכלוסיית המועצה האזורית היא 51,241 נפשות (נכון לדצמבר 2021).
במועצה קיים נמל חשוב, המשמש לייצוא וייבוא עבור פינלנד ורוסיה.
בעיירה קיימת קבוצת ספורט, הן לכדורגל והן לכדורסל בשם קוֹטְקַן טִייֵווַאֵן פַּלּוֹילִייַט (Kotkan Työväen Palloilijat), או בראשי התיבות קוֹ-טֵה-פֵּה (KTP).
ערים תאומות

מקדוניה הצפונית גבגליה, מקדוניה הצפונית
גרמניה ליבק, שלזוויג-הולשטיין, גרמניה
הערות שוליים

↑  נתון המתייחס לתחום השיפוט של העירייה מתוכם 678.45 קמ"ר הם מים ו−271.29 קמ"ר אדמה.
| --- | --- |
בקרת זהויות :  NLI: 987007552697605171  GND: 4273615-8  ISNI: 0000 0004 9294 9255  LCCN: n82165728  MusicBrainz: 007030fa-da44-4a06-80a2-5cc5bb420ca1  VIAF: 130214719   WorldCat (עם VIAF): 130214719
ישראל במשחקים הפאראלימפיים טורונטו (1976)

משלחת ישראל למשחקים הפאראלימפיים טורונטו (1976) כללה כ-59 ספורטאים שהתחרו בתשעה ענפי ספורט. האולימפיאדה נערכה בטורונטו שבקנדה.
חברי המשלחת

בראש המשלחת עמד ראש אגף השיקום של משרד הביטחון אריה פינק ואיתו שלמה לדור (יושב ראש ארגון נכי צה"ל), משה רשקס (מנהל מרכז הספורט לנכים) והמנהל המקצועי של המשלחת ראובן הלר. את המשלחת ליוו המאמנים עדנה מדליה ויצחק לוי (אתלטיקה), אברהם ברונר (הרמת משקולות), ברוך חגאי ואוטו פפרבאום (טניס שולחן), שמעון שלח (כדורסל גברים), דני שחר (כדורסל נשים), אליעזר קלינה (כדורעף), אבי פאנק (כדורשער), אפרים דביר (סיף), אלחנן טלמור (קליעה), מרגלית זוננפלד ואריה רובין (שחייה). קפטן משלחת הספורטאים היה צבי בן-צבי.
חברי המשלחת > השתתפות בתחרויות > אתלטיקה > הדיפת כדור ברזל

| אתלט/ית | תחרות | מוקדמות> תוצאה | מוקדמות> מקום | גמר> תוצאה | גמר> מקום |
| --- | --- | --- | --- | --- | --- |
| צבי בן-צבי | גברים 3 | - | - | 5.51 | 12 |
| משה ברבלט | גברים C1 | - | - | 8.71 |  |
| אורה גולדשטיין | נשים 4 | - | - | 6.08 |  |
| יצחק גליצקי | גברים C | - | - | 6.29 | 11 |
| דניאל הדס | גברים A | - | - | 7.11 | 20 |
| צבי הופמן | גברים C | - | - | 11.68 | 5 |
| בלה ויינשטוק | נשים 2 | - | - | 3.60 | 12 |
| משה מטלון | גברים 2 | - | - | 4.51 | 22 |
| יששכר נבון | גברים D | - | - | 10.68 |  |
| חיים פליטר | גברים 5 | - | - | 9.51 |  |
| רפאל פלח | גברים A | - | - | 7.72 | 14 |
| ראובן פרח | גברים A | - | - | 9.07 | 6 |
| אליעזר קלינה | גברים C | - | - | 10.08 | 11 |
| צפורה רובין | נשים 5 | - | - | 6.71 |  |
| אריה שולמן | גברים C | - | - | 10.16 | 10 |
חברי המשלחת > השתתפות בתחרויות > אתלטיקה > הטלת כידון

| אתלט/ית | תחרות | מוקדמות> תוצאה | מוקדמות> מקום | גמר> תוצאה | גמר> מקום |
| --- | --- | --- | --- | --- | --- |
| צבי בן-צבי | הטלת כידון גברים 3 | - | - | 12.74 | 20 |
| צבי בן-צבי | הטלת כידון למטרה גברים 1C-5 | - | - | 58 | 42 |
| משה ברבלט | הטלת כידון גברים C1 | - | - | 22.43 | 8 |
| משה ברבלט | הטלת כידון למטרה גברים C1 | - | - | 30 | 9 |
| יצחק גויטיין | הטלת כידון גברים E | - | - | - | - |
| אורה גולדשטיין | הטלת כידון נשים 4 | - | - | 9.07 | 9 |
| אהרון דנציגר | הטלת כידון גברים C | - | - | 32.54 | 13 |
| דניאל הדס | הטלת כידון גברים A | - | - | 12.29 | 16 |
| צבי הופמן | הטלת כידון גברים C | - | - | 31.78 | 16 |
| צבי הופמן | הטלת כידון למטרה גברים C | - | - | 32 | 5 |
| רפי כהן | הטלת כידון גברים 3 | - | - | 17.79 | 7 |
| אברהם לוי | הטלת כידון גברים J | - | - | 16.40 |  |
| אברהם לוי | הטלת כידון למטרה גברים J | - | - | 32 |  |
| צבי מור | הטלת כידון גברים B | - | - | 27.11 | 5 |
| משה מטלון | הטלת כידון גברים 2 | - | - | 10.99 | 18 |
| משה מטלון | הטלת כידון למטרה גברים 1C-5 | - | - | 64 | 26 |
| יששכר נבון | הטלת כידון למטרה גברים D | - | - | 20 | 18 |
| נסים פילוסוף | הטלת כידון למטרה גברים C | - | - | 30 | 10 |
| חיים פליטר | הטלת כידון גברים 5 | - | - | 29.43 |  |
| נחום פריטל | הטלת כידון גברים 3 | - | - | 16.70 | 11 |
| צפורה רובין | הטלת כידון נשים 5 | - | - | 16.93 |  |
| צפורה רובין | הטלת כידון למטרה נשים 1C-5 | - | - | 54 | 36 |
חברי המשלחת > השתתפות בתחרויות > אתלטיקה > זריקת דיסקוס

| אתלט/ית | תחרות | מוקדמות> תוצאה | מוקדמות> מקום | גמר> תוצאה | גמר> מקום |
| --- | --- | --- | --- | --- | --- |
| משה ברבלט | גברים C1 | - | - | 21.66 |  |
| אורה גולדשטיין | נשים 4 | - | - | 16.96 |  |
| יצחק גליצקי | גברים 3 | - | - | 25.18 |  |
| צבי הופמן | גברים C | - | - | 30.84 | 6 |
| בלה ויינשטוק | נשים 2 | - | - | 9.60 | 11 |
| חיים כהן | גברים 4 | - | - | 15.77 | 22 |
| צבי מור | גברים B | - | - | 19.17 | 16 |
| יששכר נבון | גברים D | - | - | 33.02 |  |
| חיים פליטר | גברים 5 | - | - | 36.24 |  |
| ראובן פרח | גברים A | - | - | 25.71 | 4 |
| צפורה רובין | נשים 5 | - | - | 15.20 |  |
חברי המשלחת > השתתפות בתחרויות > אתלטיקה > סללום

| אתלט/ית | תחרות | תוצאה | תוצאה> מקום |
| --- | --- | --- | --- |
| שמואל חיימוביץ' | גברים 3 | 2:08.3 | 23 |
חברי המשלחת > השתתפות בתחרויות > אתלטיקה > קפיצות

| אתלט/ית | תחרות | מוקדמות> תוצאה | מוקדמות> מקום | גמר> תוצאה | גמר> מקום |
| --- | --- | --- | --- | --- | --- |
| יקותיאל גרשוני | קפיצה לרוחק גברים B | - | - | 3.99 | 20 |
| אהרון דנציגר | קפיצה לגובה גברים C | - | - | 1.25 | 5 |
| אהרון דנציגר | קפיצה לרוחק גברים C | - | - | - | 14 |
| עמרן כהן | קפיצה לרוחק גברים F | - | - | 5.18 | 5 |
| יעקב כנעני | קפיצה לרוחק גברים A | - | - | 2.54 | 10 |
| ניצן עצמון | קפיצה לגובה גברים F | - | - | 1.59 |  |
| ניצן עצמון | קפיצה לרוחק גברים F | - | - | 5.41 |  |
| רפאל פלח | קפיצה לרוחק גברים A | - | - | 2.43 | 15 |
| רוני פרדקין | קפיצה לגובה גברים C | - | - | 1.59 |  |
| רוני פרדקין | קפיצה לרוחק גברים C | - | - | 2.49 |  |
| ראובן פרח | קפיצה לרוחק גברים A | - | - | 2.41 | 17 |
| שלמה קובה | קפיצה לגובה גברים F | - | - | 1.50 | 6 |
| שלמה קובה | קפיצה לרוחק גברים F | - | - | 5.21 | 4 |
חברי המשלחת > השתתפות בתחרויות > אתלטיקה > קרב חמש

| אתלט/ית | תחרות | תוצאה | תוצאה> מקום |
| --- | --- | --- | --- |
| משה ברבלט | גברים C1 | - | - |
| אורה גולדשטיין | נשים 4 | 3318 |  |
| צבי הופמן | גברים C | 4086 |  |
| עמרן כהן | גברים F | 3826 |  |
| חיים פליטר | גברים 5 | 2140 | 5 |
| ראובן פרח | גברים A | 4524 |  |
| צפורה רובין | נשים 5 | 5307 |  |
חברי המשלחת > השתתפות בתחרויות > אתלטיקה > ריצה

| אתלט/ית | תחרות | מוקדמות> תוצאה | מוקדמות> מקום | גמר> תוצאה | גמר> מקום |
| --- | --- | --- | --- | --- | --- |
| משה ברבלט | 100 מ' גברים C1 | - | - | 29.9 | 5 |
| דניאל גלעדי | 100 מ' גברים E | - | - | 11.7 |  |
| יקותיאל גרשוני | 100 מ' גברים B | 14.9 | 26 | - | - |
| יקותיאל גרשוני | הליכה 1500 מ' גברים B | - | - | 9:36.5 | 5 |
| אהרון דנציגר | 100 מ' גברים C | - | - | 14.3 |  |
| עמרן כהן | 100 מ' גברים F | 12.4 | 2 | 12.4 |  |
| עמרן כהן | 1500 מ' גברים F | - | - | 5:10.9 | 5 |
| יעקב כנעני | 60 מ' גברים A | - | - | 8.1 | 13 |
| ראובן פרח | 60 מ' גברים A | - | - | 7.8 | 6 |
| אליעזר קלינה | 100 מ' גברים C | - | - | 20.0 | 7 |
| אהרון שאטל | 60 מ' גברים A | - | - | 25.4 | 26 |
חברי המשלחת > השתתפות בתחרויות > הרמת משקולות

| אתלט/ית | תחרות | תוצאה | תוצאה> מקום | הערות |
| --- | --- | --- | --- | --- |
| שמואל חיימוביץ' | גברים משקל נוצה | 142.5 ק"ג |  |  |
| אברהם שטרויך | גברים משקל כבד | 207.5 ק"ג |  | שיא עולמי |
חברי המשלחת > השתתפות בתחרויות > טניס שולחן

| ספורטאי/ת | תחרות | שלב סיום |
| --- | --- | --- |
| מיכל אסקפה | יחידות 1C |  |
| יצחק בדלי | יחידים 2 | מקום 33 |
| ברוך חגאי | יחידים 4 - 5 |  |
| יוסף מוגלניצקי | יחידים 2 | מקום 24 |
| אהרון שאטל | יחידים 4 - 5 | מקום 21 |
| יוסף שרב | יחידים 2 | מקום 25 |
| יצחק בדלי יוסף מוגלניצקי | זוגות גברים 2 | מקום 8 |
| ברוך חגאי אהרון שאטל | זוגות גברים 5 - 4 | מקום 6 |
חברי המשלחת > השתתפות בתחרויות > כדורסל

| שחקן | תחרות | תוצאה | מיקום |
| --- | --- | --- | --- |
| ששון אהרוני אריה ביזם משה דנינו ברוך חגאי חיים כהן רפי כהן משה לוי משה מוסאי צבי פוטשניק דוד פרח דוד קראוס אריה רובין דני שחר יואל שפרן | גברים | 59:46 |  |
| רחל טסה אסתר כהן אריאלה כהן איילה מלחן מרגלית פרץ צפורה רובין חמדה שבח בתיה שוויקי | נשים | . |  |
חברי המשלחת > השתתפות בתחרויות > כדורעף

| שחקן | תחרות | תוצאה | מיקום |
| --- | --- | --- | --- |
| משה ברבלט, דניאל גלעדי, אהרון דנציגר, חגי זמיר, גד לנצר, יששכר נבון, ניצן עצמון, יגאל פזי, רוני פרדקין, אליעזר קלינה | גברים | 0:2 |  |
חברי המשלחת > השתתפות בתחרויות > כדור שער

| שחקן | תחרות | תוצאה | מיקום |
| --- | --- | --- | --- |
|  | גברים | 4:0 | הפסד במשחק המוקדם |
חברי המשלחת > השתתפות בתחרויות > סיף

| ספורטאי/ת | תחרות | מוקדמות> תוצאה | מוקדמות> מקום | גמר> תוצאה | גמר> מקום |
| --- | --- | --- | --- | --- | --- |
| ששון אהרוני | Foil גברים 4 - 5 | 3 ניצחונות | 2 | 1 ניצחון | 5 |
| ששון אהרוני | סיף סברה גברים 4 - 5 | 1 ניצחון | 4 | - | - |
| רחל טסה | Foil נשים 4 - 5 | - | - | 3 ניצחונות |  |
| איילה מלחן | Foil נשים 2 - 3 | - | - | 3 ניצחונות |  |
| מרגלית פרץ | Foil נשים 4 - 5 | - | - | 1 ניצחון | 4 |
| חמדה שבח | Foil נשים 2 - 3 | - | - | 2 ניצחונות | 4 |
| נבחרת נשים: איילה מלחן מרגלית פרץ חמדה שבח | Foil נשים | - | - | - |  |
חברי המשלחת > השתתפות בתחרויות > קליעה

| קלע/ית | תחרות | תוצאה | תוצאה> מקום |
| --- | --- | --- | --- |
| חיים אנלין | Mixed Rifle Shooting 2 - 5 | 447 | 11 |
| נסים פילוסוף | Mixed Rifle Shooting amputee | 476 |  |
| עופר צור | Mixed Rifle Shooting 2 - 5 | 508 | 5 |
| יוסף שרב | Mixed Rifle Shooting 1A-1C | 413 |  |
| יגאל תם | Mixed Rifle Shooting 2 - 5 | 512 |  |
מדליות

| ענף | זהב | כסף | ארד | סה"כ |
| --- | --- | --- | --- | --- |
| שחייה | אורי ברגמן (4 זכיות)   יוסף ונגר (4 זכיות)   אריאלה כהן (3 זכיות)   דניאל גלעדי (2 זכיות)   בלה ויינשטוק   משה לוי   משחה שליחים (עודד בלבן, אורי ברגמן, יוסף ונגר, משה לוי)   משחה שליחים (אורי ברגמן, משה כהן, משה לוי, אריה רובין)   משחה שליחים (יוסף ונגר, משה לוי, שלמה פינטו) | אורה גולדשטיין   משה כהן   עמרן כהן   משה לוי   שלמה פינטו | בלה ויינשטוק   יוסף ונגר   רחל טסה   משה לוי   שלמה פינטו   שלמה קובה | 29 |
| אתלטיקה |  זריקת דיסקוס: אורה גולדשטיין • יששכר נבון • חיים פליטר  הטלת כידון: אברהם לוי (2 זכיות) • חיים פליטר • צפורה רובין  הדיפת כדור ברזל: אורה גולדשטיין • צפורה רובין  קפיצות: ניצן עצמון • רוני פרדקין  קרב חמש: צבי הופמן • צפורה רובין  ריצה: דניאל גלעדי • אהרון דנציגר |  זריקת דיסקוס: צפורה רובין  קפיצות: ניצן עצמון • רוני פרדקין  קרב חמש: אורה גולדשטיין • ראובן פרח |  זריקת דיסקוס: משה ברבלט • יצחק גליצקי  הדיפת כדור ברזל: משה ברבלט • יששכר נבון • חיים פליטר  קרב חמש: עמרן כהן  ריצה: עמרן כהן | 27 |
| קליעה | - | נסים פילוסוף | יוסף שרב   יגאל תם | 3 |
| סיף | נבחרת נשים (איילה מלחן, מרגלית פרץ, חמדה שבח) | רחל טסה | איילה מלחן | 3 |
| הרמת משקולות | שמואל חיימוביץ'   אברהם שטרויך | - | - | 2 |
| טניס שולחן | מיכל אסקפה   ברוך חגאי | - | - | 2 |
| כדורסל | נבחרת נשים (רחל טסה, אסתר כהן, אריאלה כהן, איילה מלחן, מרגלית פרץ, צפורה רובין, חמדה שבח, בתיה שוויקי) | נבחרת גברים (ששון אהרוני, אריה ביזם, משה דנינו, ברוך חגאי, חיים כהן, רפי כהן, משה לוי, משה מוסאי, צבי פוטשניק, דוד פרח, דוד קראוס, אריה רובין, דני שחר, יואל שפרן) | - | 2 |
| כדורעף | נבחרת גברים (משה ברבלט, דניאל גלעדי, אהרון דנציגר, חגי זמיר, גד לנצר, יששכר נבון, ניצן עצמון, יגאל פזי, רוני פרדקין, אליעזר קלינה) | - | - | 1 |
| סה"כ | 40 | 13 | 16 | 69 |
הערות שוליים

↑  59 ספורטאים מופיעים בשמותיהם בהמשך דף זה, בהסתמך על אתר הוועד הפאראלימפי הבינלאומי, אך ייתכן והיו ספורטאים נוספים הכלולים בנבחרות הכדורסל והסיף, במשחי השליחים ובתחרויות טניס שולחן.
↑  הצלחה רבה לנציגי ישראל באולימפיאדת הנכים, דבר, 8 באוגוסט 1976
↑  אברהם תשובה, הספורטאים הנכים יצאו לאולימפיאדה בטורונטו, מעריב, 1 באוגוסט 1976
| ישראל במשחקים הפאראלימפיים |
| --- | --- | --- |
| משחקי הקיץ | רומא (1960) • טוקיו (1964) • תל אביב (1968) • היידלברג (1972) • טורונטו (1976) • ארנהם (1980) • ניו יורק וסטוק מנדוויל (1984) • סיאול (1988) • ברצלונה (1992) • אטלנטה (1996) • סידני (2000) • אתונה (2004) • בייג'ינג (2008) • לונדון (2012) • ריו דה ז'ניירו (2016) • טוקיו (2020) • פריז (2024) |  |
| משחקי החורף | בייג'ינג (2022) |  |
|  משלחת ישראל למשחקים הפאראלימפיים טורונטו (1976)  |
| --- | --- | --- |
|    אתלטיקה | צבי בן-צבי •  משה ברבלט • יצחק גויטיין •  אורה גולדשטיין •  יצחק גליצקי •  דניאל גלעדי • יקותיאל גרשוני •  אהרון דנציגר • דניאל הדס •  צבי הופמן • בלה ויינשטוק • שמואל חיימוביץ' • חיים כהן •  עמרן כהן • רפי כהן • יעקב כנעני •  אברהם לוי • צבי מור • משה מטלון •  יששכר נבון •  ניצן עצמון • נסים פילוסוף •  חיים פליטר • רפאל פלח •  רוני פרדקין •  ראובן פרח • נחום פריטל • שלמה קובה • אליעזר קלינה •  צפורה רובין • אהרון שאטל • אריה שולמן |  |
|    הרמת משקולות |  שמואל חיימוביץ' •  אברהם שטרויך |  |
|    טניס שולחן |  מיכל אסקפה • יצחק בדלי •  ברוך חגאי • יוסף מוגלניצקי • אהרון שאטל • יוסף שרב |  |
|    כדורסל |  נבחרת ישראל בכדורסל (גברים) (ששון אהרוני, אריה ביזם, משה דנינו, ברוך חגאי, חיים כהן, רפי כהן, משה לוי, משה מוסאי, צבי פוטשניק, דוד פרח, דוד קראוס, אריה רובין, דני שחר, יואל שפרן) •   נבחרת ישראל בכדורסל (נשים) (רחל טסה, אסתר כהן, אריאלה כהן, איילה מלחן, מרגלית פרץ, צפורה רובין, חמדה שבח, בתיה שוויקי) |  |
|    כדורעף |  נבחרת ישראל בכדורעף (גברים) (משה ברבלט, דניאל גלעדי, אהרון דנציגר, חגי זמיר, גד לנצר, יששכר נבון, ניצן עצמון, יגאל פזי, רוני פרדקין, אליעזר קלינה) |  |
|    כדורשער | נבחרת ישראל בכדורשער (גברים) |  |
|    סיף |  נבחרת ישראל בסיף (נשים) (איילה מלחן, מרגלית פרץ, חמדה שבח) • ששון אהרוני •  רחל טסה •  איילה מלחן • מרגלית פרץ • חמדה שבח |  |
|    קליעה | חיים אנלין •  נסים פילוסוף • עופר צור •  יוסף שרב •  יגאל תם |  |
|    שחייה | אסף אגמון • עודד בלבן •  אורי ברגמן • יצחק גויטיין •  אורה גולדשטיין •  דניאל גלעדי • אהרון דנציגר • צבי הופמן •  בלה ויינשטוק •  יוסף ונגר •  רחל טסה •  אריאלה כהן •  משה כהן •  עמרן כהן • יעקב כנעני • אברהם לוי •  משה לוי • גד לנצר • משה מוסאי • יגאל פזי •  שלמה פינטו •  שלמה קובה • אריה שולמן •  משחה שליחים (עודד בלבן, אורי ברגמן, יוסף ונגר, משה לוי) •  משחה שליחים (אורי ברגמן, משה כהן, משה לוי, אריה רובין) •  משחה שליחים (יוסף ונגר, משה לוי, שלמה פינטו) |  |